**Ispis i uređenje teksta**

***Zadatak za učenike:***

* Tekst otkucati (ispisati) u Word-u,
* Naslov urediti – Font – Calibri, Font Size – 14, Bold i Italic, boja naslova – crvena,
* Podnaslove urediti – Font – Arial, Font Size - 12, Bold i Italic, boja podnaslova – plava,
* Tekst urediti – Font -Times New Roman, Font Size – 12, boja teksta – zelena,
* Sačuvati tekst pod nazivom “Ime i Prezime – V2 – Osnove tehnike”,
* Završen zadatak poslati na e-mail dalila.dolan@oszd.edu.ba, najkasnije do 07.04.2020. godine, da bih vježbu mogla pregledati i ocijeniti do narednog online časa.

(Naslov) Definicija i pojam informatike i računara

Računari predstavljaju svakodnevnicu savremenog života. Vjerujem da ste koristili računar za igru, pisanje teksta i crtanje. Računar danas predstavlja izuzetno moćan alat. Teško je zamisliti bilo koju ljudsku djelatnost bez upotrebe računara. Računari se koriste u školama, bolnicama, projektnim biroima i bibliotekama.

(Podnaslov) Šta je informatika?

Informacija je nekome usmjereni podatak – poruka.

Informatika je naučna disciplina koja se bavi izučavanjem načina i sredstava za prikupljanje, obradu, pohranjivanje i dostavljanje informacija na korištenje.

(Podnaslov) Šta je računar?

Računar je uređaj namijenjen za primanje, obradu, pohranjivanje i davanje informacija.

Računar mora zadovoljiti sljedeće karakteristike: brzinu, tačnost, što manju veličinu, što veću memoriju i primjenu u svim sferama života i rada.

(Podnaslov) Primjena računara

Danas je teško zamisliti oblast u kojoj računari nisu našli primjenu. Razvoj hardverskih komponenti i programa korisnicima pruža izuzetne mogućnosti. Industrija, projektovanje, automatizacija, medicina, dizajn, edukacija, internet, upravljanje vještačkim satelitima nagovještava neizmjerne mogućnosti računara.